
Ministarstvo prosvjete, nauke i inovacija, na osnovu člana  130 stav 1 tačka 1 i člana 131 stav 3 Opšteg zakona o obrazovanju i vaspitanju („Službeni list RCG”, br. 64/02, 31/05, 49/07 i „Službeni list CG”, br. 45/10, 45/11, 36/13, 39/13, 44/13, 47/17, 59/21,146/21, 3/23, 84/24, 89/25 i 12/26) i čl. 5 Pravilnika o kriterijumima, načinu, uslovima i visini naknade za ostvarivanje prava na smještaj i ishranu u domu („Službeni list CG”, br. 38/26), raspisuje

K O N K U R S
ZA PRIJEM UČENIKA/CA U DOMOVE UČENIKA I STUDENATA U CRNOJ GORI
ZA ŠKOLSKU  2026/2027. GODINU
USLOVI KONKURSA

 Pravo učešća na Konkursu ima redovan/na učenik/ca koji/a se školuje van mjesta prebivališta, koji/a je upisan/a u određeni razred u tekućoj školskoj godini.
Učenik/ca koji/a se školuje van mjesta prebivališta, a nije ostvario/la pravo na smještaj i ishranu u domu, može ostvariti pravo na ishranu u domu.
 
KRITERIJUMI ZA PRIJEM UČENIKA/CA U DOM
 Ostvarivanje prava na smještaj i ishranu u domu vrši se na osnovu sljedećih kriterijuma:
1. uspjeha učenika/ce, koji se dokazuje:
svjedočanstvom posljednja dva razreda osnovne škole za učenike prvog razreda srednje škole;
svjedočanstvom škole u kojoj je učenik/ca pohađao/la prethodni razred, za učenika/cu drugog, trećeg i četvrtog razreda srednje škole;
2. nagrade sa takmičenja, koje se dokazuju diplomama organizatora takmičenja iz prethodne godine školovanja; i
3. vladanja učenika/ce u domu u prethodnoj školskoj godini (pohvale i nagrade stručnog vijeća doma, odnosno vaspitno-disciplinske mjere, osim za učenika/cu prvog razreda srednje škole).
Vrednovanje kriterijuma iskazuje se brojem bodova u skladu sa Pravilnikom o kriterijumima, načinu, uslovima i visini naknade za ostvarivanje prava na smještaj i ishranu u domu („Službeni list CG“, br. 38/26).
[bookmark: _Hlk139353696]Dom, u okviru svojih smještajnih kapaciteta, namjenski opredjeljuje do 5% kapaciteta za smještaj učenika/ca sa posebnim obrazovnim potrebama, učenika/ca RE populacije, učenika/ca bez jednog ili oba roditelja i učenika/ca korisnika/ca materijalnog obezbjeđenja u skladu sa zakonom kojim se uređuje socijalna i dječja zaštita.

4. NAČIN PODNOŠENJA ZAHTJEVA ZA PRIJEM UČENIKA/CA
I NAČIN PRIJEMA U DOM

Zahtjev za prijem učenika/ce u domove učenika u Crnoj Gori podnosi se elektronski na adresu www.upisi.edu.me.


3.1 Učenik/ca, koji/a je prethodno školovanje završio/la na ustanovama van Crne Gore ili mu/joj se lični podaci ne mogu preuzeti iz javnih registara, u štampanoj formi dostavlja:
prijavu na konkurs;
potvrdu o redovnom školovanju;
svjedočanstvo posljednja dva razreda osnovne škole za učenika/cu prvog razreda srednje škole, ovjerena kopija;
svjedočanstvo iz prethodne godine školovanja za učenika/cu drugog, trećeg i četvtrog razreda srednje škole, ovjerena kopija;
diplomu i ostale dobijene nagrade u domu u skladu sa propisima kojima se uređuju prava, obaveze, disciplinska i materijalna odgovornost, način i postupak dodjeljivanja pohvala i nagrada za učenike u domovima učenika;
osvojene nagrade na državnom i/ili međunarodnom takmičenju;
potvrdu o mjestu prebivališta; i
dokaz da pripada osjetljivim grupama kojima je namjenski opredjeljeno do 5% smještajnih kapaciteta.

3.2 U cilju obezbjeđivanja transparentnosti postupka na internet stranici doma objavljuje se spisak učenika/ca koji su konkurisali za smještaj i ishranu u domu sa rokom za ponošenje prigovora i dopunu dokumentacije.
      Komisija odlučuje o prigovorima i utvrđuje rang listu, na koju učenik/ca, odnosno roditelj ili staratelj ima pravo žalbe, u roku od tri dana od dana objavljivanja rang liste.
O žalbi odlučuje direktor doma, u roku od tri dana od dana podnošenja žalbe.
Spisak učenika/ca, koji su ostvarili pravo na smještaj i ishranu u domu, objavljuje se javno na oglasnoj tabli doma i internet stranici doma.
[bookmark: _Hlk139352706]Prijavom korisnici daju saglasnost da se njihovi podaci javno objave.


3.3. Dokumenta se podnose na adrese domova poštom ili lično i to:
· Dom učenika i studenata Podgorica, Ul. Svetozara Markovića br. 87;
· Dom učenika i studenata „Spasić-Mašera“ Kotor, Dobrota b.b.;
· Dom učenika i studenata „Braća Vučinić“ Nikšić, Ul. Danila Bojovića b.b.;
· Dom učenika i studenata Cetinje, Njegoševa b.b.;
· Dom učenika i studenata Berane, Miljana Tomčića b.b. i
· Dom učenika i studenata „Dušan Marović“ Bar, Jovana Tomaševića b.b.






4. ROK ZA PRIJAVLJIVANJE UČENIKA/CA
 
    4.1. Rok za prijavljivanje za učenike/ce je od 17. do 21. avgusta 2026. godine.
.
    4.2. Broj raspoloživih mjesta za smještaj učenika/ca u domove u Crnoj Gori:
· Dom učenika i studenata Podgorica: 108 mjesta;
· Dom učenika i studenata „Spasić-Mašera“ Kotor: 50 mjesta;
· Dom učenika i studenata „Braća Vučinić“ Nikšić: 50 mjesta;
· Dom učenika i studenata Cetinje: 25 mjesta;
· Dom učenika i studenata Berane: 128 mjesta i
· Dom učenika i studenata „Dušan Marović“ Bar: 45 mjesta.
      
4.3 Učenik/ca koji/a je ostvario/la pravo na smještaj i ishranu u domu prilikom useljenja prilaže:
1. prijavu za smještaj;
2. ljekarsko uvjerenje izdato od strane nadležne zdravstvene ustanove;
3. kopiju biometrijske lične karte;
4. potpisan ugovor o smještaju i ishrani u domu (sastavni dio elektronske prijave, koji se daje na uvid korisniku); i
5. izjavu o preuzimanju obaveze u slučaju neizmirenja duga.

